*Likumprojekts*

**Grozījumi Zemesgrāmatu likumā**

Izdarīt Zemesgrāmatu likumā (Latvijas Republikas Augstākās Padomes un Valdības Ziņotājs, 1993, 14./15.nr.; Latvijas Republikas Saeimas un Ministru Kabineta Ziņotājs, 1997, 5.nr; 1998, 23.nr.; 1999, 23.nr.; 2003, 9.nr.; 2004, 10.nr.; 2006, 6., 14.nr; 2009, 10.nr.; Latvijas Vēstnesis, 2010, 206.nr.; 2010, 93.nr.; 2013, 188.nr.; 2014, 216.nr.) šādus grozījumus:

1. Papildināt likuma 56.¹ panta pirmo daļu ar 6.punktu šādā redakcijā:

“6) institūcija, kas slēdza zemes izpirkšanas līgumus, ja nostiprinājuma lūgums pamatots ar institūcijas un privatizācijas subjekta noslēgtu līgumu par nekustamā īpašuma atsavināšanu, kas zemesgrāmatā nostiprināts uz valsts vārda institūcijas personā.”

2. Izteikt 57. pantu šādā redakcijā:

“57. Nostiprinājumu var lūgt tikai nekustamu īpašumu īpašnieki un personas, kuru labā vai pret kurām taisāms nostiprinājums, tāpat arī likumā paredzētos gadījumos – tiesu un citas valsts iestādes vai amatpersonas, kā arī institūcijas, kas slēdza zemes izpirkšanas līgumus.”

Iesniedzējs: Ekonomikas ministre D.Reizniece-Ozola

Vīza: Valsts sekretārs R.Beinarovičs

24.11.2015. 08:20

148

K.Piģēns, 67013133

Karlis.Pigens@em.gov.lv